Document ID: 32003D0114

Komisjoni otsus,
19. veebruar 2003,
millega muudetakse kolmandat korda otsust 2002/308/EÜ, millega kehtestatakse kalahaiguste viirusliku hemorraagilise septitseemia ja/või nakkusliku vereloomenekroosi suhtes heakskiidetud vööndite ja kalakasvanduste loetelud
(teatavaks tehtud numbri K(2003) 558 all)
(EMPs kohaldatav tekst)
(2003/114/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ akvakultuuriloomade ja -toodete turuleviimist reguleerivate loomatervishoiunõuete kohta, [1] viimati muudetud direktiiviga 98/45/EÜ, [2] eriti selle artiklit 6,
ning arvestades järgmist:
(1) Viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiitmata vööndis asuva heakskiidetud kalakasvanduse staatuse saamiseks esitavad liikmesriigid asjakohased põhjendused ja siseriiklikud õigusnormid, millega tagatakse direktiivis 91/67/EMÜ sätestatud tingimuste täitmine.
(2) Komisjoni otsusega 2002/308/EÜ, [3] viimati muudetud otsusega 2002/1005/EÜ, [4] kehtestatakse loetelu teatavate haiguste suhtes heakskiidetud vööndite ja heakskiitmata vööndites asuvate heakskiidetud kalakasvanduste kohta.
(3) Saksamaa on esitanud põhjendused ühele Baieris asuvale kasvandusele VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks ning siseriiklikud õigusnormid, millega tagatakse selle staatuse säilitamiseks vajalike nõuete järgimine.
(4) Komisjon on koos liikmesriikide ekspertidega põhjendusi kontrollinud.
(5) Saksamaa poolt asjaomase kalakasvanduse kohta esitatud dokumentidest ilmneb, et see vastab direktiivi 91/67/EMÜ artikli 6 nõuetele. Seetõttu tuleks kasvandusele anda heakskiitmata vööndis asuva heakskiidetud kasvanduse staatus ja lisada see otsuse 2002/308/EÜ II lisas esitatud heakskiidetud kasvanduste loetellu.
(6) Seepärast tuleks vastavalt muuta otsust 2002/308/EÜ.
(7) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/308/EÜ II lisas lisatakse jaotisesse 3.5 järgmine heakskiidetud kalakasvandus:
"6. | Fischzucht Graf Anlage D-87743 Egg an der Günz | Fischzucht Graf GbR Enigshausen 64 D-87743 Egg an der Günz" |
Artikkel 2
Käesolev otsus on adresseeritud liikmesriikidele.
Brüssel, 19. veebruar 2003

Labels: 0
6